Ri Yongho
Ri Yongho Res apud Vicidata repertae: Nativitas: 10 Iulii 1956; Pyeongyang Obitus: ; Corea Meridiana Patria: Respublica Popularis Democratica Coreana Ri Yongho seu litteris Coreanis 리용호 (Pyeongyangi natus die 10 Iulii 1956) est legatus et politicus Coreae Septentrionalis. Filius est Ri Myong-je qui, familiae regentis Gim cliens, tam apud sedem nuntiorum centralem Coreanam editor quam iuxta principem Gim Jeong-il nomenclator operam dedit. Ri Yongho alumnus est scholae superioris Namsan et universitatis studiorum externorum Pyeongyangensis ubi linguae Anglicae studuit. Apud ministerium rerum externarum ab anno 1978 laborat sed inter annos 1979 et 1988 ad legationes Holmiensem et Harareensem, ab anno 2003 usque in 2007 ad legationem Londiniensem missus est. Minister vicarius a rebus externis a die 23 Septembris 2010, minister principalis a rebus externis a die 9 Maii 2016 factus est.